مهموم بغربتي وما شفت راحة
طير وريح ضدي والزمن رماي
بس كلي شيطرة الكسر و اجناحة
غركت ابحر مضلم ياهو للغركان
من نشأت الموت يريد سباحة
سنين اني بغربتي والنتيجة اهموم
وعالي الفرح عني وعمري مالاحة
عاركني الوكت واخسرت عركة موت
ولا واحد وكفلي وطلع اسلاحه
هلي بالغربة تجفي ولا محنه اهناك
ولا صوت العتاب يأثر اصياحه
نحصد بالاهموم وناكل المحصود
خلص بينة العمر بس تعب الافلاحة
يااهلنا مضيعين وضلينا بين اجناب
يااهلنا اخلافكم حسينه بالذل
تهنه بالحزن والدرب حيل طويل
وبس القاسي قلبه هناك يندله
هلي وبلكت مثلكم نلكة ناس هناك
لا جذاب كلمن يلكة مثل سراب واهله
انا هسه بقلب بي جوية الفركة
هلي لا مثلكم ابد ما الكه
خلوني ابوس اترابكم وابجي على عمري الفات
احس من الافراك الروح محتركة
وخلوني اشم طيبتكم ويا الريح
واتنس هواكم مو روحي مختنكة
هلي وياطيفكم باقي ويا رمش العين
مزروع ويا روحي وبالقلب عركة